**Likumprojekta „Iekšējās drošības fonda un Patvēruma, migrācijas un integrācijas fonda 2014.-2020.gada plānošanas perioda vadības likums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „**Iekšējās drošības fonda un Patvēruma, migrācijas un integrācijas fonda 2014.-2020.gada plānošanas perioda vadības likums**” (turpmāk – likumprojekts) izstrādāts saskaņā ar:1. Eiropas Parlamenta un Padomes 2014.gada 16.aprīļa regulu Nr.514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (turpmāk – regula Nr.514/2014).
2. Eiropas Komisijas 2014.gada 25.jūlija deleģēto regulu Nr.1042/2014, ar ko papildina Regulu (ES) Nr.514/2014 attiecībā uz atbildīgo iestāžu izraudzīšanu un pienākumiem pārvaldības un kontroles jomā un attiecībā uz revīzijas iestāžu statusu un pienākumiem ( turpmāk – regula Nr.1042/2014).
3. Ministru kabineta 2014.gada 10.decembra rīkojumu Nr.764 „Par Iekšējās drošības fonda un Patvēruma, migrācijas un integrācijas fonda atbildīgajām iestādēm” 2.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No 2014.gada 1.janvāra Latvijas Republikā un pārējās Eiropas Savienības (turpmāk – ES) dalībvalstīs tiek uzsākts 2014.-2020.gada ES Iekšējās drošības fonda un Patvēruma, migrācijas un integrācijas fonda (turpmāk ES fondi) īstenošanas periods, kuru regulēs jaunas regulas (skat. anotācijas I sadaļas 1.punktu).Šobrīd iekšlietu jomā ES fondu vadību Latvijas Republikā nosaka “Vispārīgās programmas “Solidaritāte un migrācijas plūsmu pārvaldība” ietvaros izveidoto fondu vadības likums (turpmāk – ES fondu vadības likums), kas stājies spēkā 2009.gada 29.aprīlī. Minētā likuma 3.pantā ir noteikts, ka likums attiecas uz ES fonda vadību iekšlietu jomā, t.i. nosaka fonda vadībā iesaistīto institūciju un fonda finansējuma saņēmēju tiesības un pienākumus, fonda vadībā iesaistīto institūciju lēmumu pieņemšanas, apstrīdēšanas un pārsūdzēšanas kārtību, kā arī kārtību, kādā risināmi strīdi par piešķirto fonda finansējumu, un citus ar fonda vadību saistītus jautājumus. Ņemot vērā, ka minētajā likumā ietvertais tiesiskais regulējums attiecas tikai uz iekšlietu jomas ES fondu 2007.-2013.gada plānošanas periodu, tad nepieciešams izstrādāt jaunu likumu, kurā ietvertais tiesiskais regulējums attiektos uz jauno plānošanas periodu. Ievērojot minēto, ar Ministru kabineta 2014.gada 10.decembra rīkojuma Nr.764 „Par Iekšējās drošības fonda un Patvēruma, migrācijas un integrācijas fonda atbildīgajām iestādēm” 2.punktu, Iekšlietu ministrijai ir uzdots izstrādāt likumprojektu par ES fondu vadību 2014.-2020.gada plānošanas periodam. Lai izpildītu jaunajās regulās noteiktās ES fondu īstenošanas, uzraudzības, izvērtēšanas, kontroles un audita prasības un izpildītu iepriekš minēto rīkojumu, ir izstrādāts šis likumprojekts.Likumprojekta panti ir sadalīti piecās nodaļās. Likumprojekta pirmajā nodaļā (vispārīgi noteikumi) iekļauti panti, kas nosaka likumā lietotos terminu atšifrējumu (1.pants), likuma mērķi (2.pants), likuma darbības jomu (3.pants) un definē fondu vadību (4.pants).Likumprojekta mērķis, līdzīgi kā Vispārīgās programmas “Solidaritāte un migrācijas plūsmu pārvaldība” ietvaros izveidoto fondu 2007.-2013.gada plānošanas periodā, ir noteikt ES fondu vadības vispārējos pamatprincipus Latvijas Republikā. Likumprojekts nosaka ES fondu vadībā iesaistīto institūciju un finansējuma saņēmēja tiesības un pienākumus, uzraudzības komitejas darbības pamatnoteikumus un sastāvu, deleģējumu Ministru kabinetam noteikt, kā tiek nodrošināti ES fondu vadības posmi, projektu atlases darbības, projekti iesniedzēju izslēgšanas noteikumus, ES fondu vadībā iesaistīto institūciju pieņemto lēmumu veidus, pieņemto lēmumu apstrīdēšanas un pārsūdzēšanas kārtību, kā arī informācijas atklātības nosacījumus attiecībā uz informāciju, kas saistīta ar projektiem. Likumprojektā, tāpat kā ES fondu vadības likumā, ir iekļauta tiesību norma, kas nosaka, ka projekta iesnieguma iesniegšana saskaņā ar šo likumu nerada  pienākumu ES fondu vadībā iesaistītajai institūcijai piešķirt  projekta iesniedzējam finansējumu  projekta īstenošanai (5.pants). Šajā gadījumā regulējuma objekts ir subsīdiju jeb finansējuma piešķiršana, kas ietilpst tiesību nodrošinošajā valsts pārvaldē (vāc. – *Leistungsverwaltung*)[[1]](#footnote-1), kā rezultātā personai nav subjektīvu publisko tiesību prasīt projekta iesnieguma apstiprināšanu un finansējuma piešķiršanu, tai skaitā tiesas ceļā. No tiesību nodrošinošās pārvaldes ir nošķirama ierobežojošā pārvalde (vāc. – *Eingriffsverwaltung*), kurā personai ir subjektīvas publiskās tiesības no valsts vai cita publiskās varas nesēja prasīt veikt vai pārtraukt konkrētu darbību (ja nepieciešams, arī tiesas ceļā)[[2]](#footnote-2), piemēram, būvniecībā. Attiecībā uz subvenciju piešķiršanu projekta iesniedzējam ir tiesības un tiesisku un taisnīgu projekta iesnieguma vērtēšanas un lēmuma pieņemšanas procedūru, kā arī vienlīdzīgu attieksmi.[[3]](#footnote-3) Tas nozīmē, ka  projekta iesniedzējs saskaņā ar Administratīvā procesa likumu un Valsts pārvaldes iestāžu nodarīto zaudējumu atlīdzināšanas likumu var prasīt tikai zaudējumu atlīdzību, kas radušies attiecīgajam projekta iesniedzējam, sagatavojot vērtēšanas procesā noraidīto projekta iesniegumu (piemēram, projekta sagatavošanas izmaksas), nevis ES fonda finansējumu, kas pieejams tikai konkrētā specifiskā atbalsta mērķa ietvaros noteiktā laika periodā.Likumprojekta otrajā nodaļā (fondu vadības un projektu īstenošanas nodrošināšana) ir noteiktas ES fondu vadībā iesaistītās institūcijas (6.pants), to tiesības un pienākumi. Atbilstoši regulai Nr.514/2014 likumprojektā ir noteikts, ka ES fondu vadību Latvijas Republikā īsteno šādas institūcijas:atbildīgā iestāde (Iekšlietu ministrija); deleģētā iestāde Patvēruma, migrācijas un integrācijas fonda trešo valstu valstspiederīgo integrācijas jomā (Kultūras ministrija);revīzijas iestāde (Finanšu ministrija);uzraudzības komiteja.Lai sasniegtu likuma mērķi, fondu vadībā iesaistītās institūcijas izstrādā vadlīnijas un citus materiālus un sadarbojas ar citām institūcijām Valsts pārvaldes iekārtas likumā noteiktajā kārtībā. Atbildīgās iestādes vai deleģētās iestādes izstrādātajām vadlīnijām būs ieteikuma raksturs. Šobrīd ir paredzēts izdot vadlīnijas projektu iesniegumu veidlapas aizpildīšanai, kā arī vadlīnijas vērtēšanas kritēriju piemērošanai.Atšķirībā no ES fondu 2007.-2013.gada plānošanas perioda, no augstāk minētā institūciju uzskaitījuma svītrota maksājumu iestāde un sertifikācijas iestāde. Šīs iestādes no minētā uzskaitījuma ir svītrotas, jo šādas institūcijas vairs neparedz regula Nr.514/2014. Likumprojektā ir noteiktas atbildīgās iestādes un deleģētās iestādes funkcionālās padotības regulējums nosakot, ka deleģētā iestāde, pildot tai noteiktos pienākumus, atrodas tā Ministru kabineta locekļa funkcionālajā pārraudzībā, kuram ir padota atbildīgā iestāde.Likumprojekts paredz skaidri nodalīt atbildīgās iestādes, deleģētās iestādes un revīzijas iestādes tiesības un pienākumus, lai novērtu funkciju dublēšanos.Likumprojektā noteiktie atbildīgās iestādes pienākumi (7.pants): 11.1. nodrošināt efektīvu fondu īstenošanas vadību;11.2.nodrošināt nacionālo programmu izstrādi un iesniegšanu apstiprināšanai Eiropas Komisijai;11.3.saskaņā ar Eiropas Parlamenta un Padomes 2014. gada 16. aprīļa Regulas Nr.514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (turpmāk – regula Nr.514/2014) 21.pantu izstrādāt un iesniegt revīzijas iestādē pārvaldības un kontroles sistēmas aprakstu; 11.4. veikt deleģētās iestādes funkciju izpildes uzraudzību un kontroli; 11.5. nodrošināt fondu tehniskās palīdzības vadību un tās īstenošanas efektivitāti;11.6. atbilstoši regulas Nr.514/2014 53.pantam, nodrošināt fondu vadības informācijas, publicitātes un saziņas pasākumu izpildi;11.7. izstrādāt un apstiprināt projektu iesnieguma veidlapu un tās pielikumus;11.8. saskaņā ar regulas Nr.514/2014 24.panta 4.punktu, izstrādāt un iesniegt uzraudzības komitejā projektu iesniegumu vērtēšanas kritērijus, priekšlikumu par projektu iesniegumu atlases veidu un atklātas projektu iesniegumu atlases nolikumu;11.9. izstrādāt un apstiprināt projektu izmaksu attiecināmības nosacījumus;11.10. nodrošināt fondu projektu iesniegumu atlasi;11.11. slēgt ar finansējuma saņēmēju granta līgumu;11.12. konsultēt finansējuma saņēmējus par projektu īstenošanu;11.13. nodrošināt fondu īstenošanas uzraudzību un kontroli;11.14. atbilstoši regulas Nr.514/2014 27.pantam, nodrošināt projektu īstenošanas uzraudzību un kontroli;11.15. veikt projektu iepirkuma dokumentācijas un iepirkuma procedūras norises pirmspārbaudi, kā arī nodrošināt projektu ietvaros veikto izdevumu attiecināmības pārbaudi;11.16. atbilstoši regulas Nr.514/2014 54. un 57.pantam, nodrošināt fondu ziņojumu sagatavošanu un iesniegšanu apstiprināšanai Eiropas Komisijai;11.17. nodrošināt fondu īstenošanas izvērtēšanu;11.18. atbilstoši regulas Nr.514/2014 24.panta 5.punktam, nodrošināt datu ievadi Eiropas Komisijas izveidotajā elektronisko datu apmaiņas sistēmā;11.19. atbilstoši regulas Nr.514/2014 24.panta 5.punktam, nodrošināt saziņu ar Eiropas Komisiju par fondu īstenošanas jautājumiem;11.20. izstrādāt procedūras atbildīgās iestādes pienākumu īstenošanas nodrošināšanai;11.21. veikt citus likumā noteiktos pienākumus.1. Deleģētās iestādes pienākumi (8.pants) nosaka, ka tā veic atbildīgās iestādes deleģētos pienākumus saskaņā ar atbildīgās iestādes un deleģētās iestādes noslēgto starpresoru vienošanos. Deleģētajai iestādei var nodot visus atbildīgās iestādes pienākumus, izņemot saziņu ar Eiropas Komisiju.
2. Revīzijas iestādes pienākumos (9.pants) ietilpst:

13.1. veikt atbildīgās iestādes un deleģētās iestādes atbilstības novērtējumu, atbilstoši  regulas Nr.514/2014 26. pantam; 13.2. ja, veicot atbilstības novērtējumu vai gada pārskatos iekļauto izdevumu izlases revīziju (turpmāk – kārtējais audits), tiek secināts, ka atbildīgā iestāde vai deleģētā iestāde neatbilst vai tikai daļēji atbilst Eiropas Komisijas 2014.gada 25.jūlija deleģētās regulas Nr.1042/2014, ar ko papildina Regulu (ES) Nr.514/2014 attiecībā uz atbildīgo iestāžu izraudzīšanu un pienākumiem pārvaldības un kontroles jomā un attiecībā uz revīzijas iestāžu statusu un pienākumiem (turpmāk – regula Nr.1042/2014) pielikumā noteiktajiem kritērijiem, noteikt atbildīgajai iestādei vai deleģētajai iestādei veicamās darbības un termiņu nepilnību novēršanai;13.3. iesniegt iekšlietu ministram atbildīgās iestādes un deleģētās iestādes sākotnējo novērtējuma ziņojumu un atzinumu;13.4. veikt regulas Nr.514/2014 29. pantā minētās funkcijas;13.5. informēt iekšlietu ministru, ja atbildīgā iestāde vai deleģētā iestāde neveic šīs daļas trešajā punktā minētās darbības nepilnību novēršanai;13.6. informēt iekšlietu ministru, ja tās rīcībā ir ziņas, ka fondu īstenošana var tikt būtiski ietekmēta, vai kārtējā audita rezultāti liecina, ka atbildīgā iestāde vai deleģētā iestāde nenodrošina atbilstību šī panta otrās daļas 2.punktā minētajam;13.7. informēt iekšlietu ministru  par šā panta otrās daļas 2.punktā minēto darbību īstenošanu, nepilnību novēršanu un termiņiem.  Revīzijas iestādei saskaņā ar regulas Nr.514/2014 26. pantu ir jāsniedz atzinums par atbildīgās iestādes atbilstību izraudzīšanas kritērijiem, kurus noteikusi Eiropas Komisija. Iekšlietu ministrs apstiprina atbildīgās iestādes un deleģētās iestādes atbilstību noteiktajiem kritērijiem, pamatojoties uz revīzijas iestādes sniegto novērtējuma ziņojumu un atzinumu. Ja atbildīgā iestāde vai deleģētā iestāde nenodrošina institūcijas atbilstību noteiktajiem kritērijiem, iekšlietu ministrs:1) apstiprina veicamās darbības un termiņus nepilnību novēršanai, vai2) atceļ šā panta pirmajā daļā minēto lēmumu par fondu vadībā iesaistītās institūcijas atbilstības apstiprināšanu un nekavējoties nozīmē citu atbildīgo vai deleģēto iestādi.Gadījumā, ja tiek atcelts lēmums par fondu vadībā iesaistītās institūcijas atbilstības apstiprināšanu, revīzijas iestāde saskaņā ar regulas Nr.514/2014 26.pantu veic nozīmētās iestādes atbilstības novērtēšanu un sniedz atzinumu ministram par iestādes atbilstību noteiktajiem kritērijiem. Ministrs, pamatojoties uz revīzijas iestādes sniegto atzinumu, apstiprina attiecīgās iestādes atbilstību.1. Finansējuma saņēmēja pienākumi ir minēti likumprojekta 11.pantā. Tie ir:
	1. nodrošināt projekta īstenošanu saskaņā ar Eiropas Savienības un Latvijas Republikas normatīvajiem aktiem un granta līgumu;
	2. nodrošināt atsevišķu analītisku grāmatvedības uzskaiti par katra projekta izdevumiem vai atbilstošu uzskaites kodu sistēmu attiecībā uz visiem ar projektu saistītajiem darījumiem;
	3. sniegt informāciju par projekta īstenošanu un nodrošināt Eiropas Komisijas un fondu vadībā iesaistīto institūciju pārstāvjiem pieeju visu ar projekta īstenošanu saistīto dokumentu oriģināliem un grāmatvedības sistēmai, kā arī attiecīgā projekta īstenošanas vietai;
	4. nodrošināt, lai projektam piešķirtais finansējums tiktu izlietots saskaņā ar pareizas finanšu pārvaldības principu, ievērojot saimnieciskuma, lietderības un efektivitātes principus;
	5. nodrošināt, lai projekta ietvaros veiktie izdevumi būtu tieši saistīti ar projekta mērķu sasniegšanu un atbilstoši projekta īstenošanai piešķirtā finansējuma izmantošanas nosacījumiem;
	6. nekavējoties informēt atbildīgo iestādi vai deleģēto iestādi par jebkurām izmaiņām un apstākļiem, kas var negatīvi ietekmēt projekta īstenošanu;
	7. nodrošināt projekta rezultātu saglabāšanu un ilgtspēju, kā arī revīzijas liecību saglabāšanu, ievērojot granta līgumā noteiktos nosacījumus un termiņus.

Sadarbības partnerība projekta ietvaros būs uz brīvprātības principa. Jautājumi, kas skar projektu iesniegumu atlasi un prasības projektu iesniedzējiem, tiks noteiktas Ministru kabineta noteikumos “Iekšējās drošības fonda un Patvēruma, migrācijas un integrācijas fonda 2014.-2020. gada plānošanas dokumentu izstrādes un projektu iesniegumu atlases kārtība”. Noteikumos tiks noteikts, ka projekta iesniedzējs ir atbildīgs par projekta īstenošanu un vadību, kā arī projekta rezultātu un mērķu sasniegšanu, un, ka projekta iesniedzējs nedrīkst būt starpnieks.Projekta iesniedzējam, iesniedzot projekta iesniegumu atbildīgajai vai deleģētajai iestādei, ir jāiesniedz arī parakstīts sadarbības apliecinājums, kā arī, gadījumā, ja projekta iesniegums tiks apstiprināts, projekta iesniedzējam ar sadarbības partneri ir jāslēdz sadarbības līgums. Finansējuma saņēmējs (kopā ar sadarbības partneri) un gala labuma guvējs būs viena un tā pati persona.Atbildīgajai iestādei saskaņā ar regulas Nr.514/2014 12.panta 4.punktu ir jāizveido attiecīgā fonda uzraudzības komiteja, lai atbalstītu valsts programmu īstenošanu. Likumprojektā ir noteikts, ka uzraudzības komiteja ir koleģiāla fonda vadībā iesaistīta institūcija, kas izveidota, lai nodrošinātu partnerības principu un pārraudzītu fondu īstenošanas gaitu. To vada atbildīgās iestādes vadītājs vai tā pilnvarota persona. No iestādēm, kuru kompetencē ir attiecīgā fonda jautājumi, uzraudzības komitejas sastāvā iekļauj pārstāvjus ar balsstiesībām vai padomdevēja tiesībām, bet no revīzijas iestādes – pārstāvi ar padomdevēja tiesībām. Revīzijas iestādei ir balsstiesības attiecībā uz tehniskās palīdzības jautājumiem. Uzraudzības komitejas sastāvu un personālsastāvu apstiprina iekšlietu ministrs un tā darbojas ar tās apstiprinātu nolikumu, kurā nosaka komitejā izskatāmo dokumentu veidus, iesniegšanas un saskaņošanas kārtību, sēžu sagatavošanas un norises kārtību un citus iekšējās kārtības un darbības jautājumus. ES fondu īstenošanas funkciju izpilde tiks finansēta no ES fondu tehniskās palīdzības. Ievērojot, ka likumprojekts paredz tikai vispārēju regulējumu saistībā ar fondu vadību un īstenošanu, līdzīgi kā ES fondu vadības likumā, likumprojektā Ministru kabinets tiek pilnvarots izdot Ministru kabineta noteikumu ES fondu vadības nodrošināšanai. Šajā gadījumā Ministru kabineta kompetence būtiski neatšķiras no 2007.-2013.gada plānošanas perioda regulējuma. Likumprojekta trešajā nodaļā (projektu iesniegumu atlase un lēmumu pieņemšana) ir noteikti projektu iesniegumu atlases veidi (14.pants), projektu iesniegumu vērtēšanas komisijas izveides nepieciešamība (15.pants), projektu iesniedzēju izslēgšanas noteikumi (16.pants), atbildīgās iestādes un deleģētās iestādes lēmumu veidi (17.pants), projektu iesnieguma apstiprināšanas, apstiprināšanas ar nosacījumu vai noraidīšanas kārtība atklātā vai ierobežotā projektu iesniegumu atlasē (18. un 19.pants), lēmuma pieņemšanas termiņš (20.pants) un lēmuma apstrīdēšanas vai noraidīšanas kārtība (21.pants).Tā pat kā iepriekšējā plānošanas periodā projektu iesniegumu atlase var būt:atklāta – ja starp projektu iesniegumu iesniedzējiem notiek vienlīdzīga konkurence par projekta iesnieguma apstiprināšanu un fondu finansējuma piešķiršanu;ierobežota – ja uzraudzības komitejā ir noteikts projekta iesniedzējs, kuru uzaicina iesniegt projekta iesniegumu. Šajā gadījumā apstiprina un finansē visus projektu iesniegumus, kuri atbilst projektu iesniegumu vērtēšanas kritērijiem.Atbildīgā iestāde un deleģētā iestāde veiks projektu iesniegumu atlasi saskaņā ar uzraudzības komitejā apstiprinātiem vērtēšanas kritērijiem. Atklāta projekti iesniegumu gadījumā uzraudzības komitejā tiks apstiprināts atklātas projektu iesniegumu atlases nolikums. Atklāta projektu iesniegumu atlase tiks izsludināta oficiālajā izdevumā „Latvijas Vēstnesis”, publicējot attiecīgu paziņojumu un norādi uz vietni, kurā publicēts projektu iesniegumu atlases nolikums. Projektu iesniegumu vērtēšanai atbildīgā iestāde un deleģētā iestāde izveido projektu iesniegumu vērtēšanas komisiju. Likumprojektā ir paredzēts, ka atbildīgās iestādes pārstāvis piedalīsies deleģētās iestādes projektu iesniegumu vērtēšanas komisijas sēdē novērotāja statusā.Likumprojektā iekļauti projektu iesniedzēju izslēgšanas noteikumi, t.i., ja atbildīgā iestāde vai deleģētā iestāde konstatē, ka tie attiecināmi uz projekta iesniedzēju, projekta iesniegumu noraida un neturpina izskatīt atbilstoši projektu iesniegumu vērtēšanas kritērijiem.Likumprojekta ceturtā nodaļa paredz skaidru kārtību, kādā risināmi strīdi par projekta īstenošanu, nošķirot gadījumus, kad finansējuma saņēmējs ir juridiska persona (23.pants) no gadījumiem, kad finansējuma saņēmējs ir tiešās vai pastarpinātās valsts pārvaldes iestāde, atvasināta publiska persona vai cita valsts iestāde (24.pants). Deleģētās iestādes pieņemtos lēmumus varēs apstrīdēt atbildīgajā iestādē, kuras pienākums būs izvērtēt finansējuma saņēmēja iesniegumu un viena mēneša (objektīvu iemeslu dēļ, jo termiņu ir iespējams pagarināt, par to paziņojot projekta iesniedzējam) laikā no iesnieguma saņemšanas pieņemt vienu no šādiem lēmumiem:1) atstāt deleģētās iestādes lēmumu negrozītu; 2) atcelt deleģētās iestādes lēmumu pilnībā vai kādā daļā un, ja nepieciešams, uzdot deleģētai iestādei izskatīt finansējuma saņēmēja iebildumus atkārtoti, ņemot vērā atbildīgās iestādes norādījumus; 3) izdot satura ziņā citādu lēmumu.Tāpat šajā pantā ir paredzēts, ja finansējuma saņēmējam, kurš ir tiešās vai pastarpinātās pārvaldes iestāde, atvasināta publiska persona vai cita valsts iestāde, vienošanās par projekta īstenošanu izpildes gaitā rodas domstarpības par atbildīgās iestādes vienošanās ietvaros pieņemot lēmumu par piešķirto finanšu līdzekļu izmaksāšanu, izmaksāšanas turpināšanu vai citu lēmumu, puses situāciju risina savstarpēji vienojoties.Likumprojekta piektā nodaļa (nobeiguma noteikumi) paredz, ka tiesības iepazīties ar projekta izvērtēšanas materiāliem (26.pants) projekta iesniedzējam, tā pat kā ES fondu vadības likumā bija paredzēts, ir tikai pēc tam, kad pieņemts lēmums par projekta iesnieguma apstiprināšanu. Atbildīgā iestāde vai deleģētā iestāde pieprasīto informāciju sniedz 10 darbadienu laikā pēc pieprasījuma saņemšanas vai piecu darba dienu laikā pēc pieprasījuma saņemšanas uzaicina projekta iesniedzēju iestādei un iesniedzējam abpusēji pieņemamā laikā iestādē iepazīties ar pieprasīto informāciju.Tāpat kā iekšlietu jomas ES fondu vadības likuma 15.panta otrajā daļā, arī likumprojekta 18.panta trešajā daļā un 19.panta ceturtajā daļā paredzēts, ka atbildīgā iestāde un deleģētā iestāde var pieņemt lēmumu par projekta iesnieguma apstiprināšanu ar nosacījumu, ja projekta iesniedzējam jāveic atbildīgās iestādes vai deleģētās iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Tas attiecas uz gadījumiem, kad projekta iesniegumā konstatētas nebūtiskas neprecizitātes un nebūtu samērīgi projekta iesniegumu noraidīt. Projekta iesniegums pēc būtības mainītos, ja tajā tiktu iekļautas papildu atbalstāmās darbības un papildu izmaksas vai gluži pretēji – svītrotas, ja iesniegtais projekta iesniegums vispār neatbilst mērķim. Piemēram, plānoti ieguldījumi robežu infrastruktūrā, projekta iesniegumā paredzot jūras videonovērošanas sistēmas dienas/nakts tuvdarbības kameru iegādi, tomēr, precizējot projektu, finansējuma lielākā daļa tiek novirzīta robežpārbaudes tehnisko līdzekļu iegādei. Savukārt precizējumi, kas nemaina būtību, ir, piemēram, aritmētisko kļūdu precizējumi, noteikta satura dokumentu iesniegšana.  |
| 3. | Projekta izstrādē iesaistītās institūcijas | Iekšlietu ministrija, Kultūras ministrija un Finanšu ministrija. |
| 4. | Cita informācija | Nav. |

|  |
| --- |
|  |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri.  |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas  46 214 912 *euro* apmērā laika posmā no 2014. līdz 2020.gadam, tiesiskais regulējums pozitīvi ietekmēs tādas jomas kā Eiropas kopējā patvēruma sistēma, integrāciju un legālo migrāciju, nelegālo imigrantu atgriešanu, robežu un vīzu pārvaldību, valsts iekšējo drošību un civilo aizsardzību.Salīdzinājumā ar 2007.-2013.gada finanšu perioda fondu īstenošanu, jaunā perioda fondu īstenošanas institucionālajā sistēmā ir paredzētas vairākas izmaiņas. Ņemot vērā Eiropas Komisijas plānotos administratīvā sloga samazināšanas pasākumus attiecībā uz jaunā perioda fondu īstenošanu, jaunajā periodā ir paredzēta vienas atbildīgās iestādes noteikšana un nav jānosaka sertificēšanas un maksājumu iestāde. Šīm izmaiņām nav būtiskas ietekmes uz 2007.-2013.gadā izveidoto fondu īstenošanas sistēmu.Likumprojektā tiek precīzi noteikti atbildīgās iestādes, deleģētās iestādēs un revīzijas iestādes pienākumi, tā panākot funkciju nedublēšanos starp fondu vadībā iesaistītajām iestādēm. |
| 3. | Administratīvo izmaksu monetārs novērtējums | ES fondu sistēmas vadībai tiek novirzīti 4 079 505 *euro*. Attiecībā uz Patvēruma, migrācijas un integrācijas fonda administrēšanu saskaņā ar Regulas Nr.516/2014 23.pantu tiek pieņemts, ka 5,5% no ES fondu piešķīruma + 1 000 000 *euro* tiek novirzīti ES fondu sistēmas vadībai (1 756 348 *euro*). Attiecībā uz Iekšējā drošības fonda (robežas/vīzas) administrēšanu saskaņā ar Regulas Nr.515/2014 16.pantu tiek pieņemts, ka 5% no ES fondu piešķīruma + 500 000 *euro* (1 276 085 *euro*) tiek novirzīti ES fondu sistēmas vadībai, bet Iekšējā drošības fonda (policijas sadarbība) saskaņā ar Regulas Nr.513/2014 9.pantu tiek pieņemts, ka 5% no ES fondu piešķīruma + 200 000 *euro* tiek novirzīti ES fondu sistēmas vadībai (1 047 072 *euro*).  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | ***3 235 043*** | ***12 638 462*** | ***6 982 302*** | ***6 286 003*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | ***3 235 043*** | ***12 638 462*** | ***6 982 302*** | ***6 286 003*** |
| 1.2. valsts speciālais budžets | ***0*** | ***0*** |  |  |  |
| 1.3. pašvaldību budžets | ***0*** | ***0*** |  |  |  |
| 2. Budžeta izdevumi: |  | ***992 456*** | ***8 781 733*** | ***10 483 971*** | ***10 869 473*** |
| 2.1. valsts pamatbudžets |  | ***992 456*** | ***8 781 733*** | ***10 483 971*** | ***10 869 473*** |
| 2.2. valsts speciālais budžets | ***0*** | ***0*** |  |  |  |
| 2.3. pašvaldību budžets  | ***0*** | ***0*** |  |  |  |
| 3. Finansiālā ietekme: |  | ***2 242 587*** | ***3 856 729*** | ***-3 501 669*** | ***-4 583 470*** |
| 3.1. valsts pamatbudžets |  | ***2 242 587*** | ***3 856 729*** | ***-3 501 669*** | ***-4 583 470*** |
| 3.2. speciālais budžets | *0* | ***0*** |  |  |  |
| 3.3. pašvaldību budžets  | *0* | ***0*** |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | ***0*** |  |  |  |
| ***0*** |  |  |  |
| ***0*** |  |  |  |
| 5. Precizēta finansiālā ietekme: | X | ***2 242 587*** | ***3 856 729*** | ***-3 501 669*** | ***-4 583 470*** |
| 5.1. valsts pamatbudžets | ***2 242 587*** | ***3 856 729*** | ***-3 501 669*** | ***-4 583 470*** |
| 5.2. speciālais budžets | ***0*** |  |  |  |
| 5.3. pašvaldību budžets  | ***0*** |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Detalizēts ieņēmumu un izdevumu aprēķins pielikumā. |
| 6.1. detalizēts ieņēmumu aprēķins | **ES fondu finansējums:*** 2015.gadam tiek veikts sekojošs aprēķins:

Sākotnējais avanss (4% no projektiem pieejamā finansējuma apjoma) + ikgadējais avanss (3% no projektiem pieejamā finansējuma apjoma).No augstākminētā izriet, ka no Patvēruma, migrācijas un integrācijas fonda tiek plānoti ieņēmumi 962 624 *euro* apmērā (t.sk. sākotnējais avanss 550 071 *euro* unikgadējais avanss 412 553 *euro*), Iekšējās drošības fonda (robežas/vīza) tiek plānoti ieņēmumi 1 086 519 *euro* (t.sk. sākotnējais avanss 620 868 *euro* un ikgadējais avanss 465 651 *euro*) un Iekšējās drošības fonda (policijas sadarbība) tiek plānoti ieņēmumi 1 185 900 *euro* apmērā (t.sk. sākotnējais avanss 677 657 *euro* un ikgadējais avanss 508 243 *euro*). * 2016.gadam tiek veikts sekojošs aprēķins:

Ikgadējais avanss (5% no projektiem pieejamā finansējuma apjoma) + bilances izlīdzinošais.No augstākminētā izriet, ka no Patvēruma, migrācijas un integrācijas fonda tiek plānoti ieņēmumi 3 300 431 *euro* apmērā (t.sk. ikgadējais avanss 687 589 *euro* un izlīdzinošais maksājums 2 612 842 *euro*), Iekšējās drošības fonda (robežas/vīza) tiek plānoti ieņēmumi 4 594 428 *euro* (t.sk. ikgadējais avanss 776 085 *euro* un izlīdzinošais maksājums 3 818 343 *euro*) un Iekšējās drošības fonda (policijas sadarbība) tiek plānoti ieņēmumi 4 743 603 *euro* apmērā (t.sk. ikgadējais avanss 847 072 *euro* un izlīdzinošais maksājums 3 896 531 *euro)*). * 2017.gadam tiek veikts sekojošs aprēķins:

Ikgadējais avanss (5% no projektiem pieejamā finansējuma apjoma) + bilances izlīdzinošais maksājums.No augstākminētā izriet, ka no Patvēruma, migrācijas un integrācijas fonda tiek plānoti ieņēmumi 1 925 248 *euro* apmērā (t.sk. ikgadējais avanss 687 589 *euro* un izlīdzinošais maksājums 1 237 659 *euro*), Iekšējās drošības fonda (robežas/vīza) tiek plānoti ieņēmumi 2 685 524 *euro* (t.sk. ikgadējais avanss 776 085 *euro* un izlīdzinošais maksājums 1 909 169 *euro*) un Iekšējās drošības fonda (policijas sadarbība) tiek plānoti ieņēmumi 2 371 800 *euro* apmērā (t.sk. ikgadējais avanss 847 072 *euro* un izlīdzinošais maksājums 1 524 728 *euro*). * 2018.gadam tiek veikts sekojošs aprēķins:

Ikgadējais avanss (5% no projektiem pieejamā finansējuma apjoma) + bilances izlīdzinošais maksājums.No augstākminētā izriet, ka no Patvēruma, migrācijas un integrācijas fonda tiek plānoti ieņēmumi 1 787 730 *euro* apmērā (t.sk. ikgadējais avanss 687 589 *euro* un izlīdzinošais maksājums 1 100 141 *euro*), Iekšējās drošības fonda (robežas/vīza) tiek plānoti ieņēmumi 2 126 473 *euro* (t.sk. ikgadējais avanss 776 085 *euro* un izlīdzinošais maksājums 1 350 388 *euro*) un Iekšējās drošības fonda (policijas sadarbība) tiek plānoti ieņēmumi 2 371 800 *euro* apmērā (t.sk. ikgadējais avanss 847 072 *euro* un izlīdzinošais maksājums 1 524 728 *euro*).  |
| 6.2. detalizēts izdevumu aprēķins | **Izdevumi:*** 2015.gadam tiek veikts sekojošs aprēķins:

2015.gadā izdevumi no projektiem pieejamā finansējuma apjoma attiecīgajā fondā (aprēķins pievienots anotācijas pielikumā) + 25% valsts līdzfinansējums no 2015.gada projektu finansējuma + tehniskās palīdzības finansējums 2015.gadam.No augstākminētā izriet, ka no Patvēruma, migrācijas un integrācijas fonda tiek plānoti izdevumi  314 282 *euro* apmērā (t.sk. EK finansējums projektiem (75%) 191 803 *euro*, valsts budžeta finansējums (25%) 63 934 *euro* un tehniskā palīdzība 58 545 *euro*), Iekšējās drošības fonda (robežas/vīza) tiek plānoti izdevumi 643 272 *euro* (t.sk. EK finansējums projektiem (75%) 450 552 *euro*, valsts budžeta finansējums (25%) 150 184 *euro* un tehniskā palīdzība 42 536 *euro*) un Iekšējās drošības fonda (policijas sadarbība) izdevumi netiek plānoti. * 2016.gadam tiek veikts sekojošs aprēķins:

2016.gadā izdevumi no projektiem pieejamā finansējuma apjoma attiecīgajā fondā (aprēķins pievienots anotācijas pielikumā) + 25% valsts budžeta finansējums no 2016.gada projektu finansējuma + tehniskās palīdzības finansējums 2016.gadam.No augstākminētā izriet, ka no Patvēruma, migrācijas un integrācijas fonda tiek plānoti izdevumi  2 645 996 *euro* apmērā (t.sk. EK finansējums projektiem (75%) 1 802 806 *euro*, valsts budžeta finansējums (25%) 600 935 *euro* un tehniskā palīdzība 242 255 *euro*), Iekšējās drošības fonda (robežas/vīza) tiek plānoti izdevumi 2 814 234 *euro* (t.sk. EK finansējums projektiem (75%) 1 978 667 *euro*, valsts budžeta finansējums (25%) 659 556 *euro* un tehniskā palīdzība 176 012 *euro*) un Iekšējās drošības fonda (policijas sadarbība) tiek plānoti izdevumi 3 321 502 *euro* apmērā (t.sk. EK finansējums projektiem (75%) 2 382 809 *euro*, valsts budžeta finansējums (25%) 794 270 *euro* un tehniskā palīdzība 144 424 *euro*).* 2017.gadam tiek veikts sekojošs aprēķins:

2017.gadā izdevumi no projektiem pieejamā finansējuma apjoma attiecīgajā fonda (aprēķins pievienots anotācijas pielikumā) + 25% valsts budžeta finansējums no 2017.gada projektu finansējuma + tehniskās palīdzības finansējums 2017.gadam.No augstākminētā izriet, ka no Patvēruma, migrācijas un integrācijas fonda tiek plānoti izdevumi  3 053 952 *euro* apmērā (t.sk. EK finansējums projektiem (75%) 2 108 773 *euro*, valsts budžeta finansējums (25%) 702 924 *euro* un tehniskā palīdzība 242 255 *euro*), Iekšējās drošības fonda (robežas/vīza) tiek plānoti izdevumi 4 108 516 *euro* (t.sk. EK finansējums projektiem (75%) 2 949 378 *euro*, valsts budžeta finansējums (25%) 983 126 *euro* un tehniskā palīdzība 176 012 *euro*) un Iekšējās drošības fonda (policijas sadarbība) tiek plānoti izdevumi 3 321 502 *euro* apmērā (t.sk. EK finansējums projektiem (75%) 2 382 809 *euro*, valsts budžeta finansējums (25%) 794 270 *euro* un tehniskā palīdzība 144 424 *euro*).* 2018.gadam tiek veikts sekojošs aprēķins:

2018.gadā izdevumi no projektiem pieejamā finansējuma apjoma attiecīgajā fondā (aprēķins pievienots anotācijas pielikumā) + 25% valsts budžeta finansējums no 2018.gada projektu finansējuma + tehniskās palīdzības finansējums 2018.gadam.No augstākminētā izriet, ka no Patvēruma, migrācijas un integrācijas fonda tiek plānoti izdevumi  2 246 773 *euro* apmērā (t.sk. EK finansējums projektiem (75%) 1 503 388 *euro*, valsts budžeta finansējums (25%) 501 130 *euro* un tehniskā palīdzība 242 255 *euro*), Iekšējās drošības fonda (robežas/vīza) tiek plānoti izdevumi 5 301 197 *euro* (t.sk. EK finansējums projektiem (75%) 3 843 889 *euro*, valsts budžeta finansējums (25%) 1 281 296 *euro* un tehniskā palīdzība 176 012 *euro*) un Iekšējās drošības fonda (policijas sadarbība) tiek plānoti izdevumi 3 321 503 *euro* apmērā (t.sk. EK finansējums projektiem (75%) 2 382 809 *euro*, valsts budžeta finansējums (25%) 794 270 *euro* un tehniskā palīdzība 144 424 *euro*). |
| 7. Cita informācija | Salīdzinājumā ar 2007.-2013.gada finanšu periodu, arī jaunajā fondu īstenošanas periodā ir plānots apstiprinātā projekta īstenošanai finansējumu piešķirt no valsts budžeta līdzekļiem. Līdzekļus kā valsts budžeta dotāciju no vispārējiem ieņēmumiem fonda finansējuma un valsts budžeta finansējuma nodrošināšanai fonda projektu īstenošanai kārtējam gadam un valsts budžeta ilgtermiņa saistības attiecīgās nozares ministrijas vai citas centrālās valsts iestādes par to kompetencē esošajiem projektiem plāno pamatbudžetā atsevišķā valsts budžeta apakšprogrammā atbilstoši normatīvajiem aktiem par budžetu un finanšu vadību.Finansējums projektiem tiks pieprasīts atbilstoši Ministru kabineta 2010.gada 18.maija noteikumiem Nr.464 “Noteikumi par 74.resora “Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu pasākumu īstenošanai.Saskaņā ar regulu Nr.516/2014, regulu Nr.515/2014 un regulu Nr.513/2014, ES fondiem tiek paredzēts finansējums 60 260 047 *euro*, tai skaitā:Patvēruma, migrācijas un integrācijas fondam − 17 750 253 *euro,* no tā:* *fonda līdzfinansējuma daļa 13 751 777 euro;*
* *valsts budžeta finansējuma daļa 3 998 476 euro.*

Iekšējās drošības fondam (robežas/vīza) − 20 270 243 *euro,* no tā*:** *fonda līdzfinansējuma daļa 15 521 704 euro;*
* *valsts budžeta finansējuma daļa 4 748 539 euro.*

Iekšējās drošības fondam (policijas sadarbība) − 22 239 551 *euro,* no tā*:** *fonda līdzfinansējuma daļa 16 941 431 euro;*
* *valsts budžeta finansējuma daļa 5 298 120 euro.*

Eiropas Komisija veic gada programmas noslēguma maksājumu līdz nākamā perioda martam par realizētajiem projektiem iepriekšējā gadā fondu ietvaros.Eiropas Komisija veic ikgadējo avansa maksājumu 5% apmērā no plānotā finansējuma projektiem atbilstoši gada programmā norādītajam un saskaņā ar dalībvalsts iesniegto pieprasījumu.Aprēķini III sadaļā uz šo brīdi ir indikatīvi. Vēl nav izstrādāti un apstiprināti projekti fondu finanšu līdzekļu apguvei, tādēļ precīzi finanšu aprēķini būs zināmi 2015.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektā, lai nodrošinātu ES fondu vadību, ir ietverts pilnvarojums Ministru kabinetam noteikt:1) fondu plānošanas dokumentu izstrādes un apstiprināšanas kārtību;2) prasības fondu pārvaldības un kontroles sistēmas izveidošanai;3) projektu atlases organizēšanas un vērtēšanas kārtību, prasības projektu iesniedzējiem, projektu iesniegumu sagatavošanas un iesniegšanas kārtību, granta līgumā ietveramo informāciju, tā slēgšanas kārtību;4) fondu tehniskās palīdzības īstenošanas kārtību;5) kārtību, kādā valsts budžetā plāno līdzekļus projektu īstenošanai un veic maksājumus;6) projektu finansēšanas nosacījumus un kārtību;7) izmaksu attiecināmības principus;8) kārtību, kādā atbildīgā iestāde, deleģētā iestāde un finansējuma saņēmējs ziņo par fondu īstenošanā konstatētajām neatbilstībām un neatbilstību veidus;9) gadījumus, kad finansējuma saņēmēja izdevumus atzīst par neatbilstošiem;10) kārtību, kādā atgūst neatbilstošos izdevumus;11) kārtību, kādā sagatavo, apstiprina un iesniedz Eiropas Komisijai fondu ziņojumus;12) kārtību, kādā publisko informāciju par projektiem un nodrošina fondu publicitātes un vizuālās identitātes prasību ievērošanu;13) apjomu un kārtību, kādā veic projekta iepirkuma dokumentācijas un iepirkuma procedūras norises pirmspārbaudi;14) projektu īstenošanas uzraudzības un kontroles kārtību, tajā skaitā pārbaužu projekta īstenošanas vietā veikšanas kārtību;15) atbildīgās iestādes deleģētās funkcijas un to izpildes uzraudzības kārtību;16) Eiropas Komisijas elektroniskās datu apmaiņas sistēmas izmantošanas kārtību;17) kārtību kādā nodrošina revīzijas iestādes funkcijas fondu vadībā.1., 2., 3., 4., 5., 6., 7., 8., 9., 10., 12., 13., 14., 15. un 17. apakšpunktā minētos Ministru kabineta noteikumus ir paredzēts izdot līdz 2015.gada 25.maijam.11. un 16. apakšpunktā minētos Ministru kabineta noteikumus ir paredzēts izdot līdz 2015.gada 1.jūlijam. |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2014.gada 16.aprīļa regulu Nr.514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai

Regulā nav noteikts termiņš, kādā jāpieņem nacionālie normatīvie akti ES fondu īstenošanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 16.aprīļa regula Nr.514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 12.panta 4.punkts | 10.panta 1.punkts | Ieviests pilnībā | Likumprojekts neparedz stingrākas prasības |
| Regulas 17.panta 3.punkta b apakšpunkts | 28.pants | Ieviests pilnībā | Likumprojekts neparedz stingrākas prasības |
| Regulas 21.pants | 7.panta otrās daļas 3.apakšpunkts | Ieviests pilnībā | Likumprojekts neparedz stingrākas prasības |
| Regulas 24.panta 4.punkts | 7.panta otrās daļas 8.apakšpunkts | Ieviests pilnībā | Likumprojekts neparedz stingrākus noteikumus |
| Regulas 24.panta 5.punkts | 7.panta otrās daļas 19. un 20.apakšpunkts | Ieviests pilnībā | Likumprojekts neparedz stingrākas prasības |
| Regulas 26.pants | 9.panta otrās daļas 1.apakšpunkts | Ieviests pilnībā | Likumprojekts neparedz stingrākas prasības |
| Regulas 27.pants | 7.panta otrās daļas 15.apakšpunkts | Ieviests pilnībā | Likumprojekts neparedz stingrākas prasības |
| Regulas 29.pants | 9.panta otrās daļas 4.apakšpunkts | Ieviests pilnībā | Likumprojekts neparedz stingrākas prasības |
| Regulas 53.pants  | 7.panta otrās daļas 6.apakšpunkts | Ieviests pilnībā | Likumprojekts neparedz stingrākas prasības |
| Regulas 54.pants | 7.panta otrās daļas 17.apakšpunkts | Ieviests daļēji. Detalizētāka informācija tiks noteikta MK noteikumos. Atbildīgā institūcija – IeM. | Likumprojekts neparedz stingrākas prasības |
| Regulas 57.pants | 7.panta otrās daļas 15.apakšpunkts | Ieviests daļēji. Detalizētāka informācija tiks noteikta MK noteikumos. Atbildīgā institūcija – IeM. | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties projekta izstrādē pirms tā izsludināšanas Valsts sekretāru sanāksmē. Sniegt atzinumu bija iespējams no 2014. gada 8. decembra līdz 29. decembrim. Par minētajām iespējām sabiedrības pārstāvjiem sniegt savu atzinumu tika sagatavota informācija un publicēta Iekšlietu ministrijas mājaslapā un Valsts kancelejas mājaslapā. |
| 2. | Sabiedrības līdzdalība projekta izstrādē | Noteiktajā termiņā no sabiedrības pārstāvjiem netika saņemti priekšlikumi, ieteikumi vai iebildumi projektam. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija kā atbildīgā iestāde, Finanšu ministrija kā revīzijas iestāde un Kultūras ministrija kā deleģētā iestāde integrācijas jomā. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Iekšlietu ministrija 2014.-2020.gada finanšu perioda fondu vadībā pildīs atbildīgās iestādes funkcijas, saglabājot 2007.-2013.gada finanšu perioda ietvaros izveidoto organizatorisko struktūru, kas darbojas saskaņā ar apstiprināto Vadības un kontroles sistēmas aprakstu. Atbildīgajai iestādei, papildus jau esošajām funkcijām, tiks pievienota pārraudzība pār deleģēto iestādi. Gadījumā, ja būs nepieciešams palielināt iesaistīto cilvēkresursu skaitu funkciju nodrošināšanai, tas tiks darīts, izmantojot ES fondu tehnisko palīdzību.Kultūras ministrija pildīs deleģētās iestādes (regulas Nr.514/2014 izpratnē) funkcijas, kas pamatā balstīsies uz 2007.-2013.gada finanšu perioda Trešo valstu valstspiederīgo integrācijas fonda ietvaros izveidoto organizatorisko struktūru un procedūrām, kuras tiks precizētas saskaņā ar izveidoto pārvaldības un kontroles sistēmu un saskaņotas ar atbildīgo iestādi atbilstoši tiesību aktos noteiktajam funkciju deleģējumam.Finanšu ministrija pildīs revīzijas iestādes funkcijas saglabājot 2007.-2013.gada finanšu perioda ietvaros izveidoto organizatorisko struktūru.Ņemot vērā Eiropas Komisijas tiesību aktos noteikto, jaunajā finanšu periodā nebūs nepieciešams nozīmēt sertificēšanas iestādi, līdz ar to Centrālā finanšu un līgumu aģentūra neveiks sertificēšanas iestādes funkcijas.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav |

Iekšlietu ministrs R.Kozlovskis

Vīza: Valsts sekretāre I. Pētersone-Godmane

24.03.2015. 09:00

5688

Santa Balaško, 67829651

santa.balasko@iem.gov.lv

1. SIA „SAFEGE Baltija” veiktais Eiropas Savienības struktūrfondu un Kohēzijas fonda ieviešanas sistēmas efektivizācijas iespēju izvērtējums, 20.lpp. Pieņemts 25.11.2013.; pieejams šeit: <http://www.esfondi.lv/page.php?id=1104> [↑](#footnote-ref-1)
2. Creifelds Rechtswörterbuch, 19.Auflage, Verlag C.H.Beck München, 2007, S.320, S.1128 [↑](#footnote-ref-2)
3. Creifelds Rechtswörterbuch, 19.Auflage, Verlag C.H.Beck München, 2007, S.1130 [↑](#footnote-ref-3)